Vremea extremă a cuprins întreaga lume și a făcut ravagii. Argentina se confruntă cu un val de inundații, iar capitala Buenos Aires a fost cea mai afectată. Străzile s-au transformat în lacuri, iar multe zboruri au fost anulate.
Capitala Buenos Aires și cartierele din apropiere au fost măturate de furtunile intense. De duminică ploaia nu s-a mai oprit, iar circa o sută de mii de persoane au rămas fără electricitate. Din păcate, vremea rea a luat o viață, informează observatornews.
Zeci de zboruri au fost anulate pe cele două aeroporturi ale capitalei argentiniene. Multe mașini se află sub ape, iar sute de copaci au fost smulși din rădăcini. Copiii nu merg la școală, pentru că orele s-au suspendat din cauza inundațiilor.
Buenos Aires, Argentina has experienced severe flooding following 130mm of rainfall in 24 hours…..🌊 pic.twitter.com/uHPnfbByfT
— Volcaholic 🌋 (@volcaholic1) March 13, 2024
Unii localnici iau în calcul varianta de a se muta, alții au reușit să desfunde gurile de canalizare.
Grindina mare care are dimensiunea unui pumn, a distrus totul în cale.
În Bolivia s-a declarat stare de urgență după ce un baraj se află într-o stare de degradare, iar ruperea sa ar produce un adevărat dezastru.
Și Turcia se confruntă cu vreme rea. Străzile din Antalya au fost acoperit de grindină, iar meteorologii nu au vești bune și avertizează că și în următoarele zile vremea va fi la fel de ploioasă în Istanbul și Ankara.